बड़े लोगों के सामने शासन और प्रशासन हमेशा से झुकता आया है. उनके लिए सरकारें और प्रशासन नियमों, कायदे-कानूनों की धज्जियां उड़ाते हुए लाभ पहुंचाने का प्रयत्न करती रही हैं. उत्तराखण्ड का शासन और प्रशासन भी इसी ढर्रे पर काम कर रहा है. यह नियमों को धता बता कर पिछले करीब 9 सालों से दैनिक जागरण, के अपंजीकृत हल्द्वानी संस्करण पर मेहरबान है, शासन और प्रशासन नियमों की अनदेखी कर इसे लाखों के विज्ञापन दे चुका है और दे रहा है. सरकार का सूचना एवं लोक संपर्क विभाग सूचना आवेदक को पंजीकृत होने की झूठी सूचना दे रहा है.